Source: http://maistraatti.fi/fi/Palvelut/holhoustoimi/Miten-menettelen---Maistraatin-luvan-hakeminen-/
Timestamp: 2017-02-20 13:12:21+00:00

Document:
Miten menettelen - Maistraatin luvan hakeminen Haku Sivukartta
Edunvalvonnan tarpeen selvittäminen, edunvalvojan määrääminen ja edunvalvojan tehtävän lakkaaminen
Edunvalvojan henkilö ja tehtävät
Miten menettelen - Maistraatin luvan hakeminen Edunvalvontavaltuutus
Aloitussivu / Palvelut / Holhoustoimi / Miten menettelen - Maistraatin luvan hakeminen Tulosta
Miten menettelen - Maistraatin luvan hakeminen Holhoustoimesta annetun lain mukaan edunvalvoja tarvitsee maistraatin luvan eräisiin päämiehen kannalta merkittäviin oikeustoimiin. (linkki lakitekstiin)
Lupa-asian käsittelyyn tulee varata riittävä aika. Käsittelyaikaan vaikuttaa mm. se, tarvitaanko asiassa mahdollista lisäselvitystä.
Maistraatin lupapäätökset ovat maksullisia. (linkki maistraatin maksuihin).
Oikeustoimi ei sido päämiestä ennen kuin maistraatin lupapäätös on lainvoimainen.
Oikeustoimikohtaiset liiteluettelot: Kiinteän omaisuuden tai maanvuokra- tai muun vastaavan käyttöoikeuden luovuttaminen/hankkiminen (34 § 1/1)
Omaisuuden panttaaminen (34 § 1/2) Kiinteän omaisuuden tai maanvuokra- tai muun vastaavan oikeuden luovuttaminen toisen käytettäväksi pitemmäksi ajaksi kuin viideksi vuodeksi tai vuodeksi päämiehen täysi-ikäiseksi tulosta (34 § 1/3)
Lainan ottaminen tai sitoutuminen vastuuseen toisen velasta (34 § 1/4)
Elinkeinon harjoittaminen päämiehen lukuun (34 § 1/5)
Avoimen tai kommandiittiyhtiön perustaminen tai tällaiseen yhtiöön liittyminen (34 § 1/6)
Perinnöstä luopuminen tai päämiehen perintöosuuden luovuttaminen (34 § 1/7)
Sopimus kuolinpesän yhteishallinnosta (34 § 1/8)
Omaisuuden ositus, erottelu ja/tai perinnönjako, joka toimitetaan ilman perintökaaressa tarkoitettua pesänjakajaa (34 § 1/9)
Huoneiston hallintaan oikeuttavien osakkeiden tai osuuksien tai asumisoikeusasunnon luovuttaminen/hankkiminen (34 § 1/10)
Huoneiston vuokraaminen pitemmäksi ajaksi kuin viideksi vuodeksi tai vuodeksi päämiehen täysi-ikäiseksi tulosta (34 § 1/11)
Metsän tai maa-ainesten myyminen (34 § 1/12)
Päämiehen rahavarojen lainaksi antaminen (34 § 1/13)
Sijoituskohteiden tai yhteisöosuuksien hankkiminen (34 § 1/13)
Omaisuuden hoitosuunnitelman vahvistaminen (40 §)
Suostumus estotilin avaamiseen (53.2 §)
Varojen nostaminen estotililtä/Estotilin ehtojen muuttaminen/Estotilin siirto (53.2§)
Vajaavaltaisen työansion hoitoon ottaminen (25.2 §)
1) Kiinteän omaisuuden tai maanvuokra- tai muun vastaavan käyttöoikeuden luovuttaminen/ hankkiminen (34 § 1/1)
Edunvalvoja ei saa ilman maistraatin lupaa luovuttaa päämiehen yksin, osittain tai kuo-linpesän osakkaana omistamaa kiinteistöä tai vastiketta antamalla hankkia päämiehelle kiinteistöä. Luvanvaraisuus koskee myös sekä määräalan että murto-osan luovuttamista ja hankkimista.
Edunvalvoja ei saa ilman maistraatin lupaa luovuttaa tai hankkia sellaista maanvuokra- tai muuta käyttöoikeutta rakennuksineen, joka voidaan maanomistajaa kuulematta siir-tää kolmannelle. Luvanvaraista on siis esimerkiksi vuokratontilla sijaitsevan omakotita-lon tai siirtolapuutarhatontin ostaminen ja myyminen.
Edunvalvojan on toimitettava maistraatille jäljennös allekirjoitetusta kauppakirjasta oi-keustoimen tekemisen jälkeen.
Hakemus. Hakemuksen voi tehdä sähköisesti Verkkomaistraatissa tai kirjallisena. Hakemuksessa on yksilöitävä päämies, jonka puolesta lupaa haetaan, hakija sekä oikeustoimi. Oikeustoimen kohde on yksilöitävä tarkasti. Hakemus on myös perusteltava. Perusteluissa on erityisesti selvitettävä, millä tavoin aiottu oikeus-toimi on päämiehen edun mukainen.
Hakijana voi olla edunvalvoja / edunvalvojan sijainen / edunvalvontavaltuutettu. Ala-ikäisen lapsen huoltajat ovat hänen edunvalvojiaan. Lupa myönnetään tietyn yksilöidyn oikeustoimen tekemistä varten. Koska on suositeltavaa, että lupa haetaan etukäteen, oikeustoimen yksityiskohtien on oltava selvillä.
Hakemuksen liitteet. Alla luetellut liitteet on aina toimitettava maistraatille lupaa haetta-essa. Jos yksittäisen luvan myöntäminen edellyttää muutakin selvitystä, maistraatti pyy-tää sen edunvalvojalta. Liitteet voi toimittaa jäljennöksinä.
Kauppakirja, kauppakirjan luonnos tai esisopimus
Asiantuntijan ajantasainen arviolausunto tai muu luotettava selvitys kiinteistön arvosta
Metsästä asiantuntijan arvio (esim. metsäkeskus)
Pelloista maataloustoimiston tai muun asiantuntijan arvio
Jos kyseessä on maanvuokra- tai vastaavan käyttöoikeuden luovuttaminen tai hankkiminen liitteeksi maanvuokrasopimus
Mikäli kiinteistöä hankittaessa myyjän omistusoikeus ei käy ilmi lainhuutotodistuksesta, tarvittava lisäselvitys omistusoikeudesta
Jos kaupan osapuolena on kuolinpesä, liitetään hakemukseen jäljennös perukirjasta sukuselvityksineen tai vahvistettu perukirjan osakasluettelo ja jäljennös mahdollisesta testamentista tiedoksianto- tai lainvoimaisuustodistuksineen sekä jäljennös mahdollisesta avioehtosopimuksesta
Kiinteistöä hankittaessa selvitys hankinnan rahoituksesta
Yhteismetsän perustamissopimuksen tai yhteismetsään liittymistä tarkoittavan sopimuksen osalta sopimus tai sopimusluonnos sekä ohjesääntö. Sopimuksesta on ilmettävä sopimusosapuolet, yhteismetsään liitettävät alueet ja yhteismetsä, johon alueet liitetään. Lisäksi tulee ilmetä liitettäviä alueita vastaan luovutettavan yhteismetsäosuuden suuruus tai sen määrittämisperusteet
Jos päämies on 15 vuotta täyttänyt alaikäinen tai sellainen täysi-ikäinen, jonka toimintakelpoisuutta ei ole rajoitettu ja joka ymmärtää asian merkityksen, liitetään hakemukseen hänen kirjallinen mielipiteensä oikeustoimesta
2) Omaisuuden panttaaminen (34 § 1/2)
Edunvalvoja ei saa ilman maistraatin lupaa pantata päämiehen omaisuutta lainan vakuudeksi. Omaisuuden pantiksi luovuttaminen ja muu panttioikeuden perustaminen on luvanvaraista. Luvanvaraisuus koskee sekä kiinteää että irtainta omaisuutta. Muutos lainaehdoissa vaatii uuden panttausluvan, mikäli ehtoja muutetaan päämiehen vahingoksi. Lupaa ei myönnetä yleispanttaukseen.
Mikäli pantin luovuttamiseen liittyy päämiehen puolesta tehtävä lainan ottaminen, on edunvalvojan haettava erikseen lupaa lainan ottamiseen.
Edunvalvojan on toimitettava maistraatille jäljennös allekirjoitetusta erityispanttaussitoumuksesta oikeustoimen tekemisen jälkeen.
Edunvalvojan on vuositilin yhteydessä esitettävä maistraatille selvitys lainan lyhenemisestä ja merkittävä jäljellä olevan velan määrä vuositiliin.
Jos panttausasiassa päämiehen ja edunvalvojan edut ovat ristiriidassa (esim. päämies ja edunvalvoja omistavat yhdessä pantattavan kiinteistön tai asunto-osakkeen) edunvalvojalle on määrättävä sijainen panttausasiaa varten.
Hakemus. Hakemuksen voi tehdä sähköisesti Verkkomaistraatissa tai kirjallisena. Siinä on yksilöitävä päämies, jonka puolesta lupaa haetaan, hakija sekä oikeustoimi. Oikeustoimen kohde on yksilöitävä tarkasti. Hakemus on myös perusteltava. Perusteluissa on erityisesti selvitettävä, millä tavoin aiottu oikeustoimi on päämiehen edun mukainen.
Hakijana voi olla edunvalvoja / edunvalvojan sijainen / edunvalvontavaltuutettu. Alaikäisen lapsen huoltajat ovat hänen edunvalvojiaan. Lupa myönnetään tietyn yksilöidyn oikeustoimen tekemistä varten. Koska on suositeltavaa, että lupa haetaan etukäteen, oikeustoimen yksityiskohtien on oltava selvillä.
Hakemuksen liitteet. Alla luetellut liitteet on aina toimitettava maistraatille lupaa haettaessa. Jos yksittäisen luvan myöntäminen edellyttää muutakin selvitystä, maistraatti pyytää sen edunvalvojalta. Liitteet voi toimittaa jäljennöksinä.
Erityispanttaussitoumus, sopimusluonnos tai muu selvitys panttauksen ehdoista
Lainapäätös, velkakirjaluonnos tai muu lainanantajan todistus lainan ehdoista sekä selvitys muista mahdollisista vakuuksista
Lainansaajan selvitys lainanhoitokyvystään
Lainansaajan palkkatodistus
Jos kysymys on lainojen ja vakuuksien järjestelystä, selvitys siitä, miltä osin entiset panttaukset jäävät voi
Selvitys pantattavasta omaisuudesta, sen arvosta ja päämiehen omistusoikeudesta
Jos pantinantajana on kuolinpesä, jonka osakas päämies on, jäljennös perukirjasta ja jäljennös mahdollisesta testamentista tiedoksianto- tai lainvoimaisuustodistuksineen sekä jäljennös mahdollisesta avioehtosopimuksesta
3) Kiinteän omaisuuden tai maanvuokra- tai muun vastaavan oikeuden luovuttaminen toisen käytettäväksi pitemmäksi ajaksi kuin viideksi vuodeksi tai vuodeksi päämiehen täysi-ikäiseksi tulosta (34 § 1/3)
Edunvalvoja ei saa ilman maistraatin lupaa vuokrata päämiehen omistamaa kiinteistöä tai luovuttaa päämiehellä olevaa maanvuokra- tai muuta käyttöoikeutta toisen käytettäväksi määräaikaisella sopimuksella yli viideksi vuodeksi tai pidemmäksi ajaksi kuin vuodeksi päämiehen täysi-ikäisyyden alkamisesta.
Yleisin lupatyyppi on maanvuokrasopimuksen tekeminen, esim. pellonvuokrasopimus.
Edunvalvojan on toimitettava maistraatille jäljennös allekirjoitetusta vuokrasopimuksesta oikeustoimen tekemisen jälkeen.
Maanvuokra- tai muun vastaavan oikeuden edelleen vuokrauksessa alkuperäinen vuokrasopimus
4) Lainan ottaminen tai sitoutuminen vastuuseen toisen velasta (34 § 1/4)
Edunvalvoja ei saa ilman maistraatin lupaa ottaa päämiehensä puolesta muuta lainaa kuin valtion takaamaa opintolainaa. Lainan ottaminen tarkoittaa velkavastuuseen sitoutumista siten, että päämies on velallisena. Luvanvaraista on myös lainaehtojen muuttaminen ja lainojen yhdistäminen.
Edunvalvoja ei saa ilman maistraatin lupaa päämiehensä puolesta sitoutua vastuuseen toisen velasta. Toisen velasta vastuuseen sitoutuminen tarkoittaa takausta. Omavelkaisen takauksen lisäksi luvanvaraisia ovat toissijainen takaus ja täytetakaus.
Edunvalvojan on toimitettava maistraatille jäljennös allekirjoitetusta velkakirjasta/takaussitoumuksesta oikeustoimen tekemisen jälkeen.
Edunvalvojan on vuositilin yhteydessä esitettävä maistraatille selvitys lainan lyhentämisestä ja merkittävä jäljellä olevan velan määrä vuositiliin.
Hakijana voi olla edunvalvoja / edunvalvojan sijainen /edunvalvontavaltuutettu. Alaikäisen lapsen huoltajat ovat hänen edunvalvojiaan. Lupa myönnetään tietyn yksilöidyn oikeustoimen tekemistä varten. Koska on suositeltavaa, että lupa haetaan etukäteen, oikeustoimen yksityiskohtien on oltava selvillä.
Hakemuksen liitteet. Alla luetellut liitteet on aina toimitettava maistraatille lupaa haettaessa. Jos yksittäisen luvan myöntäminen edellyttää muutakin selvitystä, maistraatti pyytää sen edunvalvojalta. Liitteet voi toimittaa jäljennöksinä
Lainapäätös, velkakirjaluonnos tai muu lainanantajan todistus lainan ehdoista
Jos kysymys on lainojen järjestelystä, selvitys siitä, miltä osin entiset velkavastuut jäävät voimaan
selvitys päämiehen lainanhoitokyvystä
takauksen osalta lainapäätös, takaussitoumus, selvitys lainanottajan kyvystä selviytyä velasta sekä selvitys päämiehen kyvystä selviytyä takausvastuusta
5) Elinkeinon harjoittaminen päämiehen lukuun (34 § 1/5)
Edunvalvoja ei saa ilman maistraatin lupaa ryhtyä harjoittamaan elinkeinoa päämiehensä lukuun. Tällä tarkoitetaan elinkeinotoiminnan harjoittamista yksityisenä elinkeinoharjoittajana (toiminimiyrittäjänä).
Edunvalvojan tulee hakea maistraatin lupa, mikäli hän ryhtyy harjoittamaan elinkeinotoimintaa päämiehensä lukuun tilanteessa, jossa päämies ei ole siihen enää itse kykenevä. Edunvalvojan tulee hakea maistraatin lupa myös silloin, jos edunvalvoja jatkaa päämiehen itsensä aiemmin harjoittaman tai päämiehen perintönä, testamentilla tai lahjana saaman liiketoiminnan harjoittamista päämiehen lukuun.
Jos päämies, jonka toimintakelpoisuutta ei ole rajoitettu, kykenee itse harjoittamaan elinkeinoa, maistraatin lupaa elinkeinotoiminnan harjoittamiseen ei tarvita.
Selvitys elinkeinotoiminnan laajuudesta, rahoituksesta, sisällöstä, kannattavuudesta sekä päämiehelle aiheutuvista vastuista
6) Avoimen tai kommandiittiyhtiön perustaminen tai tällaiseen yhtiöön liittyminen (34 § 1/6)
Edunvalvoja ei saa ilman maistraatin lupaa päämiehensä puolesta tehdä sopimusta avoimen yhtiön tai kommandiittiyhtiön perustamisesta tai tällaiseen yhtiöön liittymisestä. Luvanvaraista on sekä vastuunalaiseksi yhtiömieheksi että äänettömäksi yhtiömieheksi ryhtyminen. Osuuksien luovuttaminen ei ole luvanvaraista.
Edunvalvojan on toimitettava maistraatille jäljennös allekirjoitetusta yhtiösopimuksesta oikeustoimen tekemisen jälkeen.
Edunvalvojan on vuositilin yhteydessä esitettävä maistraatille yrityksen tilinpäätöstiedot.
Viimeisin tilinpäätös, jos lupaa haetaan jo olemassa olevaan yhtiöön liittymiseen, yhtiömuodon muuttamiseen tai sulautumiseen
Jos sovitaan siitä, että vastuunalaisen yhtiömiehen kuoltua yhtiön toimintaa jatketaan ja kuolleen yhtiömiehen tilalle tulee hänen kuolinpesänsä, jossa päämies on osakkaana, hakemukseen liitetään jäljennös perukirjasta, jäljennös vainajan mahdollisesta testamentista tiedoksianto- tai lainvoimaisuustodistuksineen ja jäljennös mahdollisesta avioehtosopimuksesta
7) Perinnöstä luopuminen tai päämiehen perintöosuuden luovuttaminen (34 § 1/7)
Perinnöstä luopuminen päämiehen puolesta on luvanvaraista. Sama koskee testamenttiin perustuvasta saannosta luopumista. Perittävän eläessä tapahtuvaan perinnöstä luopumiseen ei pääsääntöisesti voida myöntää lupaa, koska perinnön varallisuusarvo ei vielä tällöin ole tiedossa. Vastikkeeton perinnöstä luopuminen on yleensä käytännössä mahdollista vain ylivelkaisissa pesissä tai tapauksissa, joissa päämies on saanut osuutensa perinnöstä ennakkona.
Lahjoituskiellosta johtuen perintöosuuden luovuttamisen tulee käytännössä olla vastikkeellista. Perintöosuuden luovuttaminen voidaan tehdä esimerkiksi silloin, kun pesää ei haluta jakaa, mutta päämiehen olisi saatava osuutensa pesästä.
Edunvalvojan on toimitettava maistraatille jäljennös allekirjoitetusta sopimuksesta oikeustoimen tekemisen jälkeen.
Luopumisilmoitus tai luovutussopimus tai sen luonnos
Jäljennös perukirjasta sukuselvityksineen tai vahvistettu perukirjan osakasluettelo, jäljennös vainajan mahdollisesta testamentista tiedoksianto- tai lainvoimaisuustodistuksineen sekä jäljennös mahdollisesta avioehtosopimuksesta
Selvitys kuolinpesän tilasta tositteineen, mikäli perunkirjoituksen jälkeen on tapahtunut muutoksia
Selvitys omaisuuden käyvästä arvosta (asiantuntijan arvio/muu luotettava selvitys)
8) Sopimus kuolinpesän yhteishallinnosta (34 § 1/8)
Kuolinpesän osakkaat voivat tehdä sopimuksen siitä, että pesä jää osakkaiden yhteiseksi eduksi jakamatta toistaiseksi tai määräajaksi. Edunvalvoja ei saa ilman maistraatin lupaa tehdä päämiehensä puolesta sopimusta kuolinpesän yhteishallinnosta. Kuolinpesän yhteishallintosopimuksessa voidaan määritellä esimerkiksi se, kuka pesän omaisuutta käyttää, millaisia korvauksia käytöstä suoritetaan ja miten pesän tuotto jaetaan. Kuolinpesä voi olla jakamattomana pitkään ilman sopimustakin eikä siihen tarvita maistraatin lupaa.
Yhteishallintoa koskeva sopimus tai sopimusluonnos
9) Omaisuuden ositus, erottelu ja/tai perinnönjako, joka toimitetaan ilman perintökaaressa tarkoitettua pesänjakajaa (34 § 1/9) Osittainenkin ositus, omaisuuden erottelu ja perinnönjako vaativat maistraatin luvan. Myös pelkkä kuolinpesän rahavarojen jakaminen on luvanvaraista. Kuolinpesän tuoton jakaminen ei ole perinnönjakoa eikä se vaadi maistraatin lupaa.
Maistraatti suosittelee luvan hakemista etukäteen.
Lupaa koskeva suoritemaksu on pesän selvittämisestä aiheutunut tarpeellinen kustannus, joka tulee suoritettavaksi kuolinpesän yhteisistä varoista.
Jos päämiehen ja edunvalvojan edut ovat ristiriidassa (esim. päämies ja edunvalvoja tai edunvalvojan lähisukulainen ovat osakkaina samassa kuolinpesässä), edunvalvojalle on määrättävä sijainen.
Ositus-, erottelu- ja/tai perinnönjakosopimus tai sen luonno
Selvitys kuolinpesän tilasta tositteineen, mikäli perunkirjoituksen jälkeen on tapahtunut muutoksi
Selvitys omaisuuden käyvästä arvosta (asiantuntijan lausunto/muu luotettava selvitys)
Selvitys eroteltavan omaisuuden omistajuudesta
10) Huoneiston hallintaan oikeuttavien osakkeiden tai osuuksien tai asumisoikeusasunnon luovuttaminen/hankkiminen (34 § 1/10)
Edunvalvoja ei saa ilman maistraatin lupaa päämiehensä puolesta luovuttaa eikä vastiketta antamalla hankkia asunto-osakeyhtiön osakkeita tai asumisoikeusasuntoa. Edunvalvoja ei saa ilman maistraatin lupaa luovuttaa tai hankkia muitakaan osakkeita tai osuuksia, jotka oikeuttavat hallitsemaan huoneistoa tai muuta osaa rakennuksesta tai kiinteistöstä.
Myös lomaosakkeiden hankkiminen ja myyminen ovat luvanvaraisia oikeustoimia.
Autotalliosakkeen tai autopaikan luovuttaminen tai hankkiminen ei kuitenkaan edellytä maistraatin lupaa, jos osuuteen ei liity henkilökohtaista vastuuta yhteisön veloista.
Edunvalvojan on toimitettava maistraatille jäljennös allekirjoitetusta kauppakirjasta oikeustoimen tekemisen jälkeen
Kauppakirja tai kauppakirjan luonnos
Ajantasainen laillistetun kiinteistönvälittäjän tai muun asiantuntijan arviolausunto tai muu luotettava selvitys asunnon arvosta
Osakkeita tai osuuksia hankittaessa selvitys rahoituksen järjestämisestä
Asumisoikeusasunnon osalta asumisoikeussopimus, luovutushintalaskelma ja luopumisilmoitus
11) Huoneiston vuokraaminen pitemmäksi ajaksi kuin viideksi vuodeksi tai vuodeksi päämiehen täysi-ikäiseksi tulosta (34 § 1/11) Edunvalvoja ei saa ilman maistraatin lupaa luovuttaa huoneistoa määräaikaisella sopimuksella toisen käytettäväksi pitemmäksi ajaksi kuin viideksi vuodeksi tai pitemmäksi ajaksi kuin vuodeksi päämiehen täysi-ikäisyyden alkamisesta. Tämä koskee myös asumisoikeusasuntoa.
Toistaiseksi voimassa oleviin vuokrasopimuksiin ei tarvita maistraatin lupaa, ellei irtisanomisaikaa ole sovittu niin pitkäksi, että sopimus rinnastuu yli viisi vuotta voimassa olevaan määräaikaiseen sopimukseen.
Selvitys vuokran riittävyydestä
Jos vuokranantajana on kuolinpesä, jossa päämies on osakkaana, liitetään hakemukseen jäljennös perukirjasta, jäljennös vainajan mahdollisesta testamentista tiedoksianto- tai lainvoimaisuustodistuksineen sekä jäljennös mahdollisesta avioehtosopimuksesta
12) Metsän tai maa-ainesten myyminen (34 § 1/12)
Metsän ja maa-ainesten myyminen on luvanvaraista, ellei kyse ole holhousviranomaisen hyväksymän omaisuudenhoitosuunnitelman mukaisesta toimenpiteestä. Myyntiin rinnastetaan sopimus, jolla luovutetaan oikeus metsän hakkaamiseen tai maa-ainesten ottamiseen.
Lupaa ei yleensä tarvita, jos suunniteltu oikeustoimi tapahtuu omaisuuden hoitoa koskevan maistraatin hyväksymän suunnitelman mukaisesti (esim. hyväksytty metsäsuunnitelma).
Maa-aineksella tarkoitetaan päämiehen maalla sijaitsevaa kiveä, soraa, hiekkaa, savea, turvetta, maata tai multaa
Jos kiinteistön omistaa kuolinpesä, jonka osakkaana päämies on, liitetään hakemukseen jäljennös perukirjasta sukuselvityksineen tai vahvistettu perukirjan osakasluettelo sekä jäljennös vainajan mahdollisesta testamentista tiedoksianto- tai lainvoimaisuus-todistuksineen ja jäljennös mahdollisesta avioehtosopimuksesta
Maa-ainesten myynnissä asiantuntijatahon arvio kauppahinnasta
Mikäli omistajat ovat antaneet metsänmyynnin metsänhoitoyhdistyksen tai muun asiamiehen hoidettavaksi, liitetään hakemukseen toimeksiantosopimus sekä puukaupan määrä- ja hinta-arvioyhteenveto
13) Päämiehen rahavarojen lainaksi antaminen (34 § 1/13)
Edunvalvoja ei saa ilman maistraatin lupaa antaa rahalainaa päämiehensä puolesta.
Luvanvaraisuus koskee vain varsinaista rahavarojen velaksi antoa, mutta ei esim. kaupan ehtoa, jossa ostajalle annetaan maksuaikaa tavanomaisin ehdoin. Jos ostajalle annetaan maksuaikaa epätavallisin maksuehdoin, edellytetään tällöin maistraatin lupaa
Maistraatti suosittelee luvan hakemista etukäteen, ja edellyttää pääsääntöisesti, että velalle asetetaan rahalaitosten hyväksymä vakuus.
Edunvalvojan on toimitettava maistraatille jäljennös allekirjoitetusta velkakirjasta oikeustoimen tekemisen jälkeen.
Velkakirja tai velkakirjaluonnos, josta ilmenee velan osapuolet, velan määrä, korko, lyhennyssuunnitelma, muut ehdot sekä vakuudet
Selvitys velallisen taloudellisesta tilanteesta ja lainan takaisinmaksukyvystä (tulot, menot, muut vastuut sekä muut maksukykyyn vaikuttavat seikat)
Selvitys pantin käyvästä arvosta, jäljennökset pantattavista osakekirjoista tai panttikirjoista, selvitys muusta pantattavasta omaisuudesta sekä jäljennös panttaussitoumuksesta
Isännöitsijäntodistus asunto-osakkeesta
Velallisen kirjallinen suostumus luottotietojen tarkistamista varten
14) Sijoituskohteiden tai yhteisöosuuksien hankkiminen (34 § 1/13)
Tavallisimpien sijoituskohteiden hankkimiseen ei tarvita maistraatin lupaa. Nämä kohteet on lueteltu holhoustoimilain 34 §:n 1 momentin 13 a-g–kohdissa (linkki lakitekstiin?)
Edunvalvoja ei tarvitse maistraatin lupaa sijoittaakseen päämiehen varoja mm. pörssiosakkeisiin tai sijoitusrahasto-osuuksiin, ellei kyse ole erikoissijoitusrahastosta.
Edunvalvojan on toimitettava maistraatille jäljennös allekirjoitetusta asiakirjasta tai muu asiakirjaselvitys oikeustoimen tekemisen jälkeen.
15) Omaisuuden hoitosuunnitelman vahvistaminen (40 §)
Omaisuuden hoitosuunnitelma voidaan tehdä holhousviranomaisen määräyksestä tai edunvalvojan aloitteesta. Hoitosuunnitelma voidaan laatia päämiehen koko omaisuuden osalta tai se voi koskea vain tiettyä omaisuutta.
hoitosuunnitelmasta tulee ilmetä päämiehen varallisuus, sen tulevat muutokset sekä suunnitelma omaisuuden käytöstä ja hoidosta
Jos päämies on 15 vuotta täyttänyt alaikäinen tai sellainen täysi-ikäinen, jonka toimintakel­poisuutta ei ole rajoitettu ja joka ymmärtää asian merkityksen, liitetään hakemukseen hänen kirjallinen mielipiteensä oikeustoimesta
jos asian käsittely edellyttää muutakin selvitystä, maistraatti pyytää sen edunvalvojalt
Päämiehen metsäomaisuuden osalta on mahdollista laatia metsäsuunnitelma, jonka maistraatti voi vahvistaa osittaisena omaisuuden hoitosuunnitelmana. Edunvalvoja ei tarvitse metsän myyntiin maistraatin erillistä lupaa, mikäli myynti tapahtuu hyväksytyn metsäsuunnitelman mukaisesti.
Edunvalvojan on toimitettava maistraatille vuositilin yhteydessä metsäkauppoihin ja metsänhoitoon liittyvät asiakirjat.
Hakemuksen voi tehdä sähköisesti Verkkomaistraatissa tai kirjallisena.
Hakemuksen liitteet. Alla luetellut liitteet on aina toimitettava maistraatille vahvistamista haettaessa. Jos yksittäisen asian käsittely edellyttää muutakin selvitystä, maistraatti pyytää sen edunvalvojalta. Liitteet voi toimittaa jäljennöksinä.
Mikäli kiinteistön omistajana on kuolinpesä, jonka osakas päämies on, liitetään hakemukseen jäljennös perukirjasta, jäljennös vainajan mahdollisesta testamentista tiedoksianto- tai lainvoimaisuustodistuksineen ja jäljennös mahdollisesta avioehtosopimuksesta
16) Suostumus estotilin avaamiseen (53.2 §)
Estotilillä tarkoitetaan tiliä, jolta saadaan nostaa tai siirtää varoja vain maistraatin luvalla. Myös estotilin ehtojen muuttaminen vaatii maistraatin luvan. Mikäli päämiehen varat sijoitetaan estotilille, maistraatti voi myöntää tilikauden pidennyksen tai vapautuksen vuositilin antamisesta.
Jos edunvalvoja haluaa sijoittaa päämiehen varoja edellä tarkoitetulla tavalla, hänen tulee hakea maistraatin suostumus menettelylle. Kun varoja on sijoitettu ns. estotilille, niiden nostamiseen tarvitaan maistraatin maksullinen lupa.
Hakemuksen voi tehdä sähköisesti Verkkomaistraatissa tai kirjallisena. Ennen hakemuksen tekemistä on suositeltavaa olla yhteydessä valvovaan maistraattiin.
Hakemuksen liitteet. Alla luetellut liitteet on aina toimitettava maistraatille suostumusta haettaessa. Jos yksittäisen asian käsittely edellyttää muutakin selvitystä, maistraatti pyytää sen edunvalvojalta. Liitteet voi toimittaa jäljennöksinä.
Tilisopimus ja tiliehdot sekä tosite varojen siirrosta estotilille
17) Varojen nostaminen estotililtä / Estotilin ehtojen muuttaminen / Estotilin siirto (53.2 §)
Estotilillä tarkoitetaan tiliä, jolta saadaan nostaa tai siirtää varoja vain maistraatin luvalla. Myös estotilin ehtojen muuttaminen vaatii maistraatin luvan. On suositeltavaa, että lupa haetaan aina etukäteen.
Edunvalvojan on toimitettava maistraatille heti oikeustoimen tekemisen jälkeen tiliote ja/tai allekirjoitettu sopimus tiliehtojen muutoksista.
Sopimus tiliehtojen muuttamisesta
Selvitys nostettavien varojen käytöstä
18) Vajaavaltaisen työansion hoitoon ottaminen (25.2§)
Edunvalvojan tulee hakea maistraatin lupa, mikäli ilmenee tarvetta ottaa vajaavaltaisen työtuloja edunvalvojan vallintaan päämiehen edun turvaamiseksi. Vajaavaltaisella päämiehellä tarkoitetaan alaikäistä tai sellaista täysi-ikäistä henkilöä, joka on julistettu vajaavaltaiseksi. Edunvalvojan tulee jättää vajaavaltaisen vallintaan riittävä määrä käyttövaroja.
Selvitys päämiehen muista kuukausittaisista tuloista ja menoista
Päämiehen kirjallinen mielipide, mikäli hän ymmärtää asian merkityksen
Sähköiset lupahakemuksetLupahakemus (.pdf)
Palveluprosessi:Holhoustoimen edunvalvontapalvelut

References: § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1